CELEX: 32010D0183
Language: lv
Date: 2010-02-16 00:00:00
Title: 2010/183/: Padomes Lēmums ( 2010. gada 16. marts ), ar ko groza Lēmumu 2009/459/EK par Kopienas vidēja termiņa finansiālās palīdzības piešķiršanu Rumānijai

30.3.2010   
            
            
               LV
            
            
               Eiropas Savienības Oficiālais Vēstnesis
            
            
               L 83/19
            
         PADOMES LĒMUMS
   (2010. gada 16. marts),
   ar ko groza Lēmumu 2009/459/EK par Kopienas vidēja termiņa finansiālās palīdzības piešķiršanu Rumānijai
   (2010/183/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (EK) Nr. 332/2002 (2002. gada 18. februāris), ar ko izveido vidēja termiņa finansiālas palīdzības mehānismu attiecībā uz dalībvalstu maksājumu bilancēm (1), un jo īpaši tās 5. panta otro daļu saistībā ar 8. pantu,
   ņemot vērā Komisijas priekšlikumu pēc apspriešanās ar Ekonomikas un finanšu komiteju (EFK),
   tā kā:
   
               (1)
            
            
               Padome ar Lēmumu 2009/458/EK (2) piešķīra savstarpēju palīdzību Rumānijai un ar Lēmumu 2009/459/EK (3) paredzēja vidēja termiņa finansiālu palīdzību Rumānijai.
            
         
               (2)
            
            
               Rumāniju skar tāda apmēra un intensitātes ekonomikas lejupslīde, ka ir jāpārskata ekonomikas politikas nosacījumi, kas bija paredzēti saistībā ar finansiālās palīdzības līdzekļu maksājumiem, lai ņemtu vērā reālā IKP negaidīti lielā samazinājuma ietekmi.
            
         
               (3)
            
            
               Tāpēc attiecīgi būtu jāgroza Lēmums 2009/459/EK,
            
         IR PIEŅĒMUSI ŠO LĒMUMU.
   1. pants
   Lēmumu 2009/459/EK ar šo groza šādi.
   
               1)
            
            
               Lēmuma 3. panta 5. punkta a) apakšpunktu aizstāj ar šādu apakšpunktu:
               
                           “a)
                        
                        
                           īstenot precīzi noteiktu vidēja termiņa fiskālo programmu, lai samazinātu valsts kopbudžeta deficītu zem Līgumā paredzētās atsauces vērtības 3 % no IKP, saskaņā ar tādu laika grafiku un konsolidācijas plānu, kas ir saderīgi ar pārmērīga budžeta deficīta novēršanas procedūrā pieņemtajiem Padomes ieteikumiem Rumānijai.”
                        
                     
         
               2)
            
            
               Lēmuma 3. panta 5. punkta b) apakšpunktu aizstāj ar šādu apakšpunktu:
               
                           “b)
                        
                        
                           pieņemt un izpildīt 2010. un turpmāko gadu budžetus, kas ir saderīgi ar konsolidācijas plānu, kas noteikts papildu Saprašanās memorandā.”
                        
                     
         2. pants
   Šis lēmums stājas spēkā tā paziņošanas dienā.
   3. pants
   Šis lēmums ir adresēts Rumānijai.
   4. pants
   Šo lēmumu publicē Eiropas Savienības Oficiālajā Vēstnesī.
   
      Briselē, 2010. gada 16. martā
      
         
            Padomes vārdā –
         
            priekšsēdētāja
         
         E. SALGADO
      
   
   
      (1)  OV L 53, 23.2.2002., 1. lpp.
   
      (2)  OV L 150, 13.6.2009., 6. lpp.
   
      (3)  OV L 150, 13.6.2009., 8. lpp.